สะพัด! “ทักษิณ-เจ๊แดง เยาวภา” ติด “โควิด” ที่ดูไบ แต่รักษาหายแล้ว
สะพัด! “ทักษิณ-เจ๊แดง เยาวภา” ติด “โควิด” ที่ดูไบ แต่รักษาหายแล้ว
สะพัด! “ทักษิณ-เจ๊แดง เยาวภา” ติด “โควิด” ที่ดูไบ แต่รักษาหายแล้ว
2 ต.ค. 2563

วันนี้ (2 ต.ค.63) มีรายงานข่าวจาก มติชนออนไลน์ ว่า นายทักษิณ ชินวัตร อดีตนายกรัฐมนตรี เป็นผู้นำอีกคน นอกจากประธานาธิบดีโดนัลด์ ทรัมป์ แห่งสหรัฐฯ ที่ติดเชื้อไวรัสโคโรนา 2019 (โควิด-19) โดยรายงานระบุว่า นายทักษิณ ติดเชื้อโควิด ระหว่างพำนักที่นครดูไบ สหรัฐอาหรับเอมิเรตส์ และได้เข้ารับการรักษาตัวโดยใช้แพทย์จากหลายโรงพยาบาล มีการย้ายสถานที่รักษามาแล้ว 5 โรงพยาบาลด้วยกัน ทั้งนี้ มีการดูแลด้วยมาตรการเข้มงวดจนหายจากอาการป่วยแล้ว
ขณะเดียวกันมีรายงานด้วยว่า ผู้ที่ติดเชื้อโควิด-19 ในเวลาใกล้เคียงกันคือ นางเยาวภา วงศ์สวัสดิ์ หรือเจ๊แดง อดีตแกนนำพรรคเพื่อไทย และยังมีผู้ที่พักอาศัยอยู่ด้วยกัน ได้แก่ เลขาฯ คนขับรถ ที่ติดเชื้อด้วยเช่นกัน แต่ทั้งหมดก็รักษาจนหายแล้ว ส่วนคนเดียวที่ไม่ติดเชื้อคือ น.ส.ยิ่งลักษณ์ ชินวัตร อดีตนายกรัฐมนตรี